નવી દિલ્હીઃ બિહારમાં નીતીશ કુમાર દ્વારા લાગુ કરવામાં આવેલ દારૂબંદીના કાયદાને પટના હાઇકોર્ટે ગેરકાયદેસર ગણાવી છે. નીતીશ સરકારે બિહારમાં પૂર્ણ દારૂબંદી લાદી હતી. નીતીશ કુમારે ચૂંટણી પહેલાં વચન આપ્યું હતું કે તેઓ ચૂંટણી જીત્યા બાદ દારૂબંદી લાદશે. તેમણે મહિલા સંગઠનની માંગને ધ્યાનમાં રાખીને બિહારમાં દારૂબંદી લાદી હતી. તેમણે દારૂ પીવા અને રાખવા પર પણ પ્રતિબંધ લાદ્યો હતો.